סיפור פשע אמריקאי

סיפור פשע אמריקאי (באנגלית: American Crime Story) היא סדרת טלוויזיה אמריקאית אנתולוגית מסוגת פשע ודרמה תקופתית, זוכת פרס גלובוס הזהב. הסדרה פותחה על ידי סקוט אלכסנדר ולארי קרשבסקי, שמפיקים בפועל את הסדרה יחד עם עם בראד פלצ'וק, נינה ג'ייקובסון, ראיין מרפי ובראד סימפסון. בדומה לאנתולוגיית האימה הבדיונית "אימה אמריקאית", גם אותה הפיקו מרפי ופלצ'וק, גם הסדרה היא בעלת מבנה אנתלוגי וכל עונה אחרת בה מוצגת כמיני-סדרה עצמאית ומתעסקת במקרה פשע אחר שעלה לכותרות וסוקר באופן נרחב באמריקה. אלכסנדר וקרשבסקי לא חזרו להפקת הסדרה לאחר העונה הראשונה. העונה הראשונה, הנושאת את כותרת המשנה "המדינה נגד או. ג'יי. סימפסון", סיקרה מחדש את משפטו של או. ג'יי. סימפסון על הירצחה של אשתו, ניקול ובן זוגה. העונה עלתה לשידור ב-2 בפברואר 2016 ושידורה הסתיים ב-5 באפריל 2016, והתבססה על הספר "המרוץ של החיים שלו: המדינה נגד או. ג'יי. סימפסון" מאת ג'פרי טובין. העונה השנייה, הנושאת את כותרת המשנה "הרצח של ורסצ'ה", עוסקת בפרשת הירצחו של ג'אני ורסצ'ה על ידי הרוצח הסדרתי, אנדרו קונאנן, ועל השפעת הרצח על הסובבים את השניים. העונה עלתה לשידור ב-17 בינואר 2018, והיא מבוססת על הספר "הטענות הוולגריות: אנדרו קונאן, ג'אני ורסצ'ה והציד הגדול ביותר בהיסטוריה של ארצות הברית" מאת מורין אורת. עונה נוספת, המבוססת על תוצאותיה של הוריקן קתרינה, הייתה בתהליכי פיתוח, אך בפברואר 2019, רשת "FX" הודיעה שהפקתה התבטלה. העונה השלישית, שנקראת "מוניקה לווינסקי", עלתה לשידור ב-7 בספטמבר 2021; ועוסקת בפרשת מוניקה לווינסקי ובסיפור הדחתו של נשיא ארצות הברית ה-42, ביל קלינטון, בגין אישומי שקר ושיבוש מהלכי משפט, על פי ספר אחר שכתב טובין, "קונספירציה עצומה: סיפורה האמיתי של שערוריית המין שכמעט הפילה נשיא". ערך מורחב – אמריקה נגד או. ג'יי. סימפסון: סיפור פשע אמריקאי העונה הראשונה, שכותרת המשנה שלה היא: "אמריקה נגד או. ג'יי. סימפסון" ("The People v. O. J. Simpson"), מספרת את סיפור משפט הרצח המתוקשר והשנוי במחלוקת, שבו הואשם כוכב הפוטבול או. ג'יי סימפסון ברצח אשתו ניקול בראון ובן זוגה רון גולדמן. העונה חוקרת את הכאוס ששרר מאחורי הקלעים של חקירת הרצח, מנקודת מבטם של עורכי הדין שעסקו בתיק משני צדי בית המשפט, ואיך השילוב של הביטחון העצמי של התביעה, התככנות של ההגנה, וההיסטוריה הבעייתית של משטרת לוס אנג'לס עם הקהילה השחורה בעיר, גרם למושבעים להגיע להחלטה לזכות את סימפסון מחמת ספק סביר. ערך מורחב – הרצח של ורסצ'ה: סיפור פשע אמריקאי העונה השנייה, שכותרת המשנה שלה היא: "הרצח של ורסצ'ה" ("The Assassination of Gianni Versace"), מספרת את סיפור הירצחו של ג'אני ורסצ'אה וחושפת את היחסים של המעצב הנודע עם אחותו, בן זוגו והסובבים אותו ובמקביל פורשת את סיפור חייו של רוצחו, אנדרו קונאנן, ואת הנסיבות שהובילו אותו לרצוח את ורסצ'ה. ערך מורחב – סיפור פשע אמריקאי: מוניקה לוינסקי פרשת מוניקה לווינסקי משמשת כבסיס לעונתה השלישית של הסדרה, שכותרת המשנה שלה היא: "מוניקה לווינסקי", המתרחשת בתקופת נשיאותו של ביל קלינטון. בעונה מככבות שרה פולסון בדמותה של לינדה טריפ, ביני פלדסטין בדמותה של מוניקה לווינסקי, מרגו מרטינדייל בדמותה של לוסיאן גולדברג, ואנאליי אשפורד בדמותה של פאולה ג'ונס. העונה התעתדה לעלות לשידור ב-27 בספטמבר 2020, אך רשת "FX" דחתה את הפקתה בשל לוח הזמנים של מרפי. לפני כן, הרשת שקלה לדחות את תאריך עלייתה לשידור בשל הבחירות שהתקיימו בשנת 2020. ב-15 בנובמבר 2019 הוכרז שקלייב אוון יגלם את דמותו של הנשיא קלינטון, יחד עם אנתוני גרין שיגלם את דמותו של אל גור. בינואר 2020, הוכרז שבילי אייכנר יגלם את דמותו של העיתונאי מאט דראדג' ואילו בטי גילפין תגלם את דמותה של אשת התקשורת השמרנית אן קולטר. במרץ 2021, נודע כי אידי פאלקו תגלם את דמותה של הילרי קלינטון. ביוני 2021, נודע על ליהוקו של קולין הנקס לצוות השחקנים. באוגוסט 2021, פורסם כי גילפין עזבה את הפקת העונה עקב בעיות בלוח הזמנים שלה ואותה החליפה קובי סמולדרס. העונה עלתה לשידור ב-7 בספטמבר 2021. בשנת 2016 הוכרז תחילה שהעונה השלישית עתידה להתמקד באירועי הוריקן קתרינה, ככל הנראה אף בפרשת מקרי המוות בית החולים ממוריאל בניו אורלינס ובתוצאותיהן. מרפי הסביר שהמטרה בעונה הזו היא לעקוב אחר קבוצה של שישה עד שמונה אנשים בניסיון לבחון את כל הצדדים של הטרגדיה. הפקת העונה העוסקת באירועי הוריקן קתרינה, הייתה אמורה להתחיל בסתיו 2016. עם זאת, ביוני 2017, המפיקים הודיעו שהפקת העונה תתעכב עד לרבעון הראשון של שנת 2018 ובמקומה תעלה לשידור העונה "הרצח של ורסצ'ה", שנועדה במקור להיות העונה השלישית. אך לבסוף בפברואר 2019 הוכרז שהפרויקט בוטל לגמרי. אתר האינטרנט הרשמי של "סיפור פשע אמריקאי" סיפור פשע אמריקאי, ברשת החברתית פייסבוק סיפור פשע אמריקאי, ברשת החברתית אקס (טוויטר) סיפור פשע אמריקאי, ברשת החברתית אינסטגרם "סיפור פשע אמריקאי", במסד הנתונים הקולנועיים IMDb (באנגלית) "סיפור פשע אמריקאי", באתר נטפליקס "סיפור פשע אמריקאי", באתר Rotten Tomatoes (באנגלית) "סיפור פשע אמריקאי", במסד הנתונים הקולנועיים KinoPoisk (ברוסית) כתבות דודי כספי, ‏ריאן מרפי: "רצינו לכבד את משפחת ורסצ'ה כמה שיכולנו", באתר ‏מאקו‏, 18 בינואר 2018 Rose, Lacey. "Ryan Murphy Teases 'American Crime Story' Season 2, More 'American Horror Story' and Retooled 'Scream Queens'". Retrieved August 17, 2018. Sandberg, Bryn. "'American Crime Story': 10 Things to Know About Season 2". Retrieved September 10, 2016. "American Crime Story: The People v. OJ Simpson – Launch". Youtube. FX Networks. Archived from the original on October 2, 2015. Retrieved September 17, 2015. Gelman, Vlada (January 18, 2015). "FX Boss Talks Ronald Reagan's Fargo Season 2 Role, The Americans' Future, Bridge Regrets and More". TVLine. Archived from the original on June 13, 2015. Retrieved January 18, 2015. Daley, Megan (November 12, 2015). "FX announces premiere dates for American Crime Story and more". Entertainment Weekly. Retrieved November 22, 2015. D'Alessandro, Anthony (February 4, 2019). "FX Boss Says More Cycles Of Ryan Murphy's 'American Horror Story' & 'American Crime Story' On Horizon; But No 'Katrina'". Goldberg, Lesley (August 6, 2019). "Monica Lewinsky-Produced 'Impeachment' Set as Next 'American Crime Story' at FX". THR. Archived from the original on October 22, 2019. Retrieved August 6, 2019. Goldberg, Lesley (August 6, 2019). "Monica Lewinsky-Produced 'Impeachment' Set as Next 'American Crime Story' at FX". THR. Archived from the original on October 22, 2019. Retrieved August 6, 2019. תיק החקירה נפתח שוב: או.ג'יי סימפסון על הדוכן בדרמה השערורייתית של השנה, באתר yes "FX Orders American Crime Story From American Horror Story Creator". IGN.com. October 7, 2014. Archived from the original on June 19, 2018. Retrieved February 19, 2020. Toobin, Jeffrey, The Run of His Life: The People v. O. J. Simpson, Random House Value Publishing, 1996, ISBN 9780517268001 "'American Crime Story' Renewed By FX For Season 3, Will Take On Versace Murder". Archived from the original on March 10, 2019. Retrieved October 18, 2016. Orth, Maureen, Vulgar Favors: Andrew Cunanan, Gianni Versace, and the Largest Failed Manhunt in U.S. History, Delacorte Press, 1999, ISBN 9780385332866 Goldberg, Lesley (January 18, 2017). "Monica Lewinsky Saga in the Works as 'American Crime Story' Season (Exclusive)". The Hollywood Reporter. Archived from the original on November 14, 2020. Retrieved January 18, 2017. Toobin, Jeffrey, A Vast Conspiracy: The Real Story of the Sex Scandal That Nearly Brought Down a President, Random House Value Publishing, 2000, ISBN 978-0375502958 Andreeva, Nellie; Andreeva, Nellie (November 22, 2019). "Margo Martindale To Play Lucianne Goldberg In 'Impeachment: American Crime Story' On FX". Deadline. Archived from the original on November 14, 2020. Retrieved September 26, 2020. Travers, Ben (January 9, 2020). "FX Delays 'Impeachment: American Crime Story,' Predicts Even More TV in 2020". IndieWire. Archived from the original on November 14, 2020. Retrieved June 20, 2020. "Ryan Murphy Says 'Impeachment: American Crime Story' Release Date Isn't Locked". Variety.com. September 27, 2019. Archived from the original on November 14, 2020. Retrieved October 28, 2019. "Archived copy". Archived from the original on November 14, 2020. Retrieved November 15, 2019. D'Alessandro, Anthony (January 22, 2020). "'American Crime Story: Impeachment': Billy Eichner To Play Matt Drudge". Deadline. Archived from the original on November 14, 2020. Retrieved January 22, 2020. Petski, Denise (January 23, 2020). "'Impeachment: American Crime Story' Casts Betty Gilpin As Ann Coulter". Deadline. Archived from the original on November 14, 2020. Retrieved January 24, 2020. Porter, Rick; Goldberg, Lesley (March 4, 2021). "Edie Falco to Play Hillary Clinton in FX's 'Impeachment: American Crime Story'". The Hollywood Reporter. Archived from the original on March 25, 2021. Retrieved April 2, 2021. Hailu, Selome; Hailu, Selome (August 5, 2021). "Cobie Smulders to Play Ann Coulter in 'Impeachment: American Crime Story' After Betty Gilpin Exits (EXCLUSIVE)". Variety. Retrieved August 5, 2021. Roots, Kimberly (June 3, 2021). "Impeachment: American Crime Story, What We Do in the Shadows, Y: The Last Man and More Get Premiere Dates". TVLine. Retrieved June 3, 2021. FX's 'American Crime Story': Season 2 Plan Revealed (Exclusive), באתר The Hollywood Reporter,‏ 6 בינואר 2016 Anthony D'Alessandro, FX Boss Says More Cycles Of Ryan Murphy’s ‘American Horror Story’ & ‘American Crime Story’ On Horizon; But No ‘Katrina’, ‏4 בפברואר 2019 "American Crime Story – Listings". The Futon Critic. Retrieved July 18, 2021.